পরিবহণে শৃঙ্খলা ফেরাতে বিআরটিএ’র ১০টি ভ্রাম্যমান আদালত কর্তৃক ফার্মগেট, মহাখালী, কেরানীগঞ্জ, সাভার হাইওয়ে, যাত্রাবাড়ী, সাইনবোর্ড, রায়েরবাগ, প্রধান বিচারপতির বাস ভবন এলাকায়, বিআরটিএ মিরপুর, বিআরটিএ উত্তরা ও চট্টগ্রাম মহানগরীতে ভ্রাম্যমান আদালত পরিচালনা করে ২৬০ টি মামলায় ৫ লাখ ৬৬ হাজার টাকা জরিমানা আদায় করা হয়েছে। এছাড়া ২৬টি মোটরযানের কাগজপত্র জব্দ এবং ০৯টি মোটরযান ডাম্পিং স্টেশনে প্রেরণ করা হয়েছে। গত মঙ্গলবার সকাল ১০টা থেকে বিকেল ৫টা পর্যন্ত বিআরটিএ’ এর নির্বাহী ম্যাজিষ্ট্রেটগণ ওই ভ্রাম্যমান আদালত অভিযান পরিচালনা করেন।